**Rondel pentru Magnolii**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi am să scriu pentru magnolii

Ce-au înflorit la pieptul meu

Și au aprins un curcubeu

Pe cerul înțesat de molii.

Să vindec profunzimea bolii,

Chiar dacă o să-mi fie greu,

Azi am să scriu pentru magnolii

Ce-au înflorit la pieptul meu.

Pictez ecuatorul, polii

Cu buzele, un alizeu

Voi fi pe glezna lor, doar eu,

Și-am să măsor finețea colii;

Azi am să scriu pentru magnolii.